b'\n_START_ARTICLE_\nJoseph Spence\n_START_SECTION_\nSpillestil og repertoar\n_START_PARAGRAPH_\nSpence hadde et sv\xc3\xa6rt komplisert fingerspill, som resulterer i flere komplement\xc3\xa6re melodier til erstatning for det konvensjonelle melodi- og basspillet. Det oppst\xc3\xa5r et mangfold av rytmer og en harmonisk fyldighet som inntil da m\xc3\xa5 sies \xc3\xa5 ha v\xc3\xa6rt ukjent for gitarister. Viktige stilskapere som Ry Cooder og John Renbourn har v\xc3\xa6rt sterkt p\xc3\xa5virka av Spence._NEWLINE_Spence synger ikke i vanlig forstand; stemmen gir bare en rytmisk, brummende antydning av teksten, og fungerer n\xc3\xa6rmest som et akkompagnement. Tekstene er som oftest religi\xc3\xb8se, og framf\xc3\xb8ringene vitner b\xc3\xa5de om en sterkt kristen overbevisning og et smittende hum\xc3\xb8r.'